Onteiening sonder vergoeding - TLU SA Veldtogte
TLU SA is dankbaar dat die voorgestelde wysiging op Artikel 25 van Suid-Afrika se Grondwet ten opsigte van die onteiening van eiendom sonder vergoeding te verander, afgestem is.
Ofskoon dit 'n goeie uitslag was, is dit egter beslis nie die einde van OSV nie.
Die Onteieningswet is ook nog in proses en hiervoor is net volstrekte meerderheid nodig. Daar sal beslis weer pogings wees om dit deur te voer. Die rooiligte van gevaar flikker dus steeds.
TLU SA hou alle verwante gebeure en beleidsbesluite in die parlement dop vir enige verwikkelinge rakende die Onteieningswet en OSV sodat ons almal deurentyd op hoogte bly. TLU SA sal alles in ons vermoë doen om te verseker ons insette stop die proses wat ons land se ekonomie en inwoners nadelig sal beïnvloed.
Lees die volledige artikel soos in soos in Maroela Media verskyn het.
TLU SA se reaksie rakende
Onteiening sonder Vergoeding (OSV).
Wat behels "onbenutte" grond, vra TLU SA
TLU SA neem kennis van die ANC se legotla idee van belasting op onbenutte grond – as manier om meer grond vir sy transformasie agenda beskikbaar te kry – maar doen daarmee saam 'n beroep op die ANC om te verduidelik wat hy met onbenutte grond bedoel.
Só gemaak in 2022
Die nuwe jaar lê vir elkeen en wag. Die vraag wat elkeen moet beantwoord, is wat gaan die fokus wees vir 2022. TLU SA doen 'n beroep op alle Suid-Afrikaners om vanjaar te fokus om oplossings te implementeer en nie energie te verspil om deurentyd mislukkings te probeer bestuur nie.
TLU SA dankbaar vir afstem van OSV-wysiging
TLU SA doen 'n beroep op Suid-Afrikaners om 10 medeburgers in te lig oor wat presies Onteiening Sonder Vergoeding (OSV) beteken, die impak daarvan en hoekom dit nie deurgevoer mag word nie.
Verstaan ons die prys van OSV
Daar is steeds 'n groot mate van onkunde onder Suid-Afrikaners oor wat die Onteineningswetsontwerp behels en die impak daarvan veral die op langtermyn.
Die publiek het tot 13 Augustus 2021 geleentheid om kommentaar te lewer op die nuwe wysigings rakende art. 25 van die Grondwet te make met onteiening sonder vergoeding.
TLU SA betreur die leuens rondom impakstudie oor onteiening
Die verdere voorgestelde wysigings aan artikel 25 van die Grondwet deur die ANC – kort voor die spertyd – is niks anders as 'n poging om die EFF te paai voor die verkiesing nie.
TLU SA beklemtoon teenstand van OSV in samewerking met ad hoc groep vir beskerming van eiendomsreg
Uit die kommentaar by die openbare verhore van die Portefeuljekomitee vir Openbare Werke en Infrastruktuur oor die Onteieningswet is dit duidelik dat deelnemers geen idee het oor die implikasies van dié wet nie.
Dit is ons plig om die misleidende retoriek oor OSV aan die kaak te stel, en seker te maak die waarheid is op die voorgrond. Deur die veldtog te ondersteun en die onderstaande vorm in te vul onderneem jy om 10 medeburgers in te lig oor wat presies OSV beteken, die impak daarvan en hoekom dit nie deurgevoer mag word nie.